[{"text_idx": "#000000", "text": "Mae Parcffordd Caerdydd yn orsaf drenau arfaethedig newydd yn natblygiad Llynnoedd Hendre a disgwylir iddi groesawu mwy na 800,000 o deithwyr y flwyddyn."}, {"text_idx": "#000001", "text": "Cysylltu pobl, y rhanbarth a\u2019r economi"}, {"text_idx": "#000002", "text": "Wedi\u2019i lleoli saith munud yn unig o orsaf Caerdydd Canolog a Chasnewydd De Cymru, nod yr orsaf yw lleihau amseroedd teithio i\u2019r ddwy ddinas yn sylweddol, yn ogystal a\u0302 gwella cysylltedd ag ardaloedd eraill o\u2019r wlad a\u2019r DU yn ehangach."}, {"text_idx": "#000003", "text": "Bydd cymunedau cyfagos wedi\u2019u cysylltu a\u0302\u2019r datblygiad a\u2019r orsaf drenau drwy lwybrau beicio a cherdded newydd. Byddai cyfleusterau bws yn ei gwneud hi\u2019n haws i wasanaethau lleol alw heibio\u2019r orsaf a bydd cyfleusterau parcio a gollwng."}, {"text_idx": "#000004", "text": "Argraff arlunydd o sut y gallai gorsaf Parcffordd Caerdydd edrych y tu mewnCliciwch yma i ehangu"}, {"text_idx": "#000005", "text": "Drwy ddarparu trafnidiaeth gyhoeddus well a gorsaf newydd a fydd yn cynnwys llefydd parcio, ein nod yw sicrhau ei bod mor gyfleus a\u0302 phosibl i bobl barcio eu ceir a chyrraedd y tre\u0302n. Y gobaith yw y bydd hefyd yn helpu i leihau tagfeydd pan fydd digwyddiadau mawr, megis gemau rygbi yn cael eu cynnal yng nghanol Caerdydd."}, {"text_idx": "#000006", "text": "Er bod y prosiect ar gam cynnar, nod Parcffordd Caerdydd yw dod ag amrywiaeth o fuddiannau hirdymor i\u2019r ardal leol a\u2019r rhanbarth ehangach, gan gynnwys:"}]